**MEGHÍVÓ**

**a 2012/2013-as tanév**

**ORSZÁGOS ANGOL NYELVŰ VERS- ÉS PRÓZAMONDÓ VERSENYÉRE**

Kedves kollégák, Kedves diákok!

A Kapocs Általános és Magyar-Angol Két Tannyelvű Iskola és a Kétnyelvű Iskoláért Egyesület a hagyományokhoz híven az idei tanévben is megrendezi az országos angol nyelvű vers- és prózamondó versenyt. Várjuk minden előadói vénával megáldott, szerepelni vágyó tanuló jelentkezését!

**HELYSZÍN:** Kapocs Általános és Magyar-Angol Két Tannyelvű Iskola, 1188 Budapest, Kapocs utca 56.

**IDŐPONT:** 2012. december 6. , 13.30-tól regisztráció, 14.00-17.00 verseny és eredményhirdetés

**NEVEZÉSI HATÁRIDŐ:** 2012. november 28.

**NEVEZÉSI FELTÉTELEK:**

* Iskolánként maximum 4 tanuló vehet részt a versenyen (lehetőség szerint 2 alsó és 2 felső tagozatos)
* A produkció időtartama nem haladhatja meg a 3 percet
* A mű szerzője angol nyelvterületről származzon (ne fordított vers legyen!)
* A versenyen nem vehet részt az a tanuló, aki:
* Több mint egy évet töltött bármely célnyelvi országban, a 6. életéve betöltése után
* Szülei, gondviselője, vagy ő maga angol anyanyelvű

Szeretettel várunk mindenkit!

Budapest, 2012. október 4. A Kapocs iskola angolos munkaközössége